Jesse Robredo

I Jesse Manalastas Robredo (Mayo 27, 1958 – Agosto 18, 2012) metung yang pulitikung Filipinong migsilbing Kalihim ning Panglub ampng Lokal a Kapamahalan king administrasiun nang Pamuntuk Benigno Aquino III manibat 2010 angga king kamatayan na anyang 2012. Kayanib ya i Robredo king Partido Liberal.

Manibat kanitang 1988, anam yang terminung migsilbi i Robredo antimong Alkaldi ning Naga Lakanbalen king Camarines Sur. Antimong pamangilala da reng kayang agawa antimng alkaldi ning Naga Lakanbalen, mirinan yang galal a Ramon Magsaysay Award for Government Service anyang 2000, ing mumunang alkalding Filipinong mika anti kaniting dangalan. Mituldu ya king Gabineti nang Pamuntuk Aquino anyang Julio 2010. 

Anyang Agosto 18, 2012 (PHT), ing eruplanung Piper PA-34-200 Seneca I (mirihistrung RP-C4431) a magdala kang Kalihim Robredo mibagsakya lagpus king lele dayatmalat ning Masbate Lakanbalen. Muli ya sana ba nang alben ing kumpitisiun na king pamangawe ning anak nang babai king Naga Lakanbalen. Agpang king Department of Interior and Local Government, migparala yang distress call ing pilotu king pisulagpon ning  Masbate a makisabing emergency landing. E na ikuang miras king pisulagpon ning eruplanu, at mibagsak ya king dayatmalat. Ikwa de ing kayang katawan kaybat ning atlung aldo, anyang Agosto 21, 800 metru manibat king lele dayatmalat at 180 pieng lalam.

Suglung palwal
 City Mayors profile

1958 births
2012 deaths
Philippine Cabinet Secretaries
Victims of aviation accidents or incidents in the Philippines
Filipino people of Chinese descent
Politicians of Chinese descent
People from Camarines Sur
Bicolano people
Liberal Party (Philippines) politicians